Obama ta’tilda The Beach Boys, Prins va Jey Zining qo‘shiqlarini tinglaydi

AQSh prezidenti Barak Obama ta’til paytida The Beach Boys rok guruhining, shuningdek, Prins, Billi Xolidey hamda Jey Zining qo‘shiqlarini tinglashni ma’qul ko‘radi. Bu haqda Oq Uy rahbari Twitter’dagi sahifasi orqali ma’lum qildi, deb xabar beradi “TASS”.

“Buni joylashtirish imkoniyatini kutayotgandim: yozgi pleylist. Siz nima tinglaysiz?”, — deb yozdi prezident.

Obama ikkinchi bor bunday ro‘yxatni e’lon qilishi. O‘tgan yili u Shvetsiyaning Spotify musiqiy servisida ro‘yxatdan o‘tgan edi.
Obama 6-avgustdan buyon rafiqasi Mishel hamda qizlari Maliya va Sasha bilan Massachusets shtati qirg‘og‘idagi Martas-Vin’yard orolida dam olmoqda.